דנה רון (מנחת טלוויזיה)

דנה רון (נולדה ב-21 בדצמבר 1971) היא מנחת טלוויזיה ישראלית שהתפרסמה בעקבות השתתפותה בעונה השלישית של תוכנית המציאות "האח הגדול". רון נולדה בתל אביב בשכונת רמת אביב ג'. עסקה ביחסי ציבור ובהפקת אירועים. בדצמבר 2010 חדרה לתודעה הציבורית כאשר השתתפה בתוכנית המציאות "האח הגדול" בערוץ 2. היא סיימה את דרכה בתוכנית כשהודחה תשיעית. במהלך התוכנית שודרה בשוגג באתר מאקו הערה פוגענית בעלת אופי מיני, שהעיר לרון העורך והבמאי יורם זק, המגלם את האח הגדול. זק התנצל למחרת על הדברים שאמר. בספטמבר 2017 הגישה רון תביעה נגד זק וכן נגד גורמים נוספים בהפקה, בטענה כי נגרמו לה נזקים נפשיים בעקבות הפרשה. באוקטובר 2018 נקבע בגישור בין הצדדים כי הפקת התוכנית ובהם יורם זק ואלעד קופרמן המפיק ישלמו לרון פיצוי בגובה מיליון שקלים. לאחר השתתפותה בתוכנית המציאות "האח הגדול" החלה רון בהגשת תוכניות בוקר בערוץ 2 עבור הזכיינית קשת. הראשונה מביניהן הייתה התוכנית "תהיו בריאים" ששודרה פעמיים בשבוע. בחודשים יולי-אוקטובר 2012, הגישה רון את תוכנית הבוקר "יום חדש בקיץ" ששודרה שלוש פעמים בשבוע, במסגרת לוח שידורי הקיץ של ערוץ 2. מנובמבר 2012 עד יוני 2013 הגישה רון את תוכנית הבוקר "הבוקר של דנה" ששודרה בערוץ 2 שלוש פעמים בשבוע. בתחילת שנת 2014 הנחתה את התוכנית "החברים של דנה", בערוץ 2. במהלך אותה שנה, השתתפה לצד בן זוגה, יריב נתי, בתוכנית המציאות "זוג מנצח VIP", בערוץ 10, בה הם הגיעו למקום השלישי. ממאי של אותה שנה עד יוני 2015 השתתפה בפאנל התוכנית "דיבור ישיר" בערוץ 2 בהנחיית גואל פינטו, ולצדם של אנשי בידור ותרבות נוספים. התוכנית עסקה באקטואליה, בתרבות, בבידור ובטלוויזיה. בינואר 2016 החלה להפיק סרט קולנוע בהשראת הסיפור שלה מרגע צאתה מבית האח הגדול, לצד המפיק דורון ערן. בסרט אמורה הייתה להימתח ביקורת על התנהלות ערוץ 2 והפקת האח הגדול, לאחר ההטרדה המינית המילולית כלפיה. בשנת 2018 הופסקה הפקת הסרט. ב-2020, השתתפה בתוכנית המציאות "הישרדות VIP עונה 3", ופרשה ממנה ביום הראשון למרות שעל פי דיווחים שונים קיבלה מאות אלפי שקלים על השתתפותה ביולי 2021 חזרה להשתתף בעונה ה-4 של תוכנית המציאות האח הגדול VIP והודחה שנייה. בשנת 2023 החלה להשתתף בפאנל התוכנית "הדו"ח היומי" ברשת 13. בשנת 2024 החלה להשתתף בפאנל התוכנית "13 בצוהריים" ברשת 13. בשנת 2011 לקחה חלק בקמפיין אופנה עבור חברת האופנה "אלה" של מעצבות האופנה אלה אתגר וגילי בן שושן. בהמשך לקחה חלק בקמפיין אופנה נוסף עבור קטלוג שמלות הכלה של מעצבת האופנה "ליקה". ב-2014 שימשה כפרזנטורית, עבור מסע פרסום לרשת מוצרי החשמל "ביג אלקטריק", עבורו הצטלמה כוונדר וומן. ביוני 2015 החלה לשמש כפרזנטורית של קמפיין טלוויזיוני ל"סופר ברקת". בדצמבר 2016 הובילה את קמפיין הדיגיטל של חברת האיפור והקוסמטיקה הבין לאומית שיסיידו. בדצמבר 2020 הובילה את קמפיין הטלוויזיה של חברת התעופה "ארקיע". בפברואר 2020 הובילה את קמפיין הטלוויזיה של מותג הקוסמטיקה "kb pure". באוגוסט 2023 החלה להגיש פודקאסט ואת תוכנית הבריאות משחקי בריאות ב-ynet לצד פרופסור איתמר רז. דנה רון בזוגיות עם סוכן הטאלנטים והפרסומאי יריב נתי, ולה שני בנים מנישואים קודמים. מתגוררת בתל אביב. דנה רון, ברשת החברתית אקס (טוויטר) דנה רון, ברשת החברתית אינסטגרם דנה רון, במיזם "אישים" לתיעוד היצירה הישראלית דנה רון, במסד הנתונים הקולנועיים IMDb (באנגלית) יפעת הללי, ‏דנה רון: "כל העליהום הזה הוא אבסורד", באתר ‏מאקו‏, 13 בפברואר 2011 נמרוד דביר, של הביוקר: ריאיון עם דנה רון מ"האח הגדול", באתר nrg‏, 23 בפברואר 2011 מיקי לוין, התפרקתי: ריאיון עם דנה רון, באתר nrg‏, 25 בדצמבר 2011 אורלי מירקין, אנשים, ‏דנה רון: "לא הייתי אישה מוכה, אבל חייתי תחת טרור", באתר ‏מאקו‏, 6 בינואר 2013 אלון עידן, המילה - תכף נרחיב על הנושא, באתר הארץ, 4 באפריל 2013 קרן בר לב, ‏״עשו בי לינץ׳״, באתר ‏מאקו‏, 11 באפריל 2013 מירי סער, דנה רון: "עברתי תקופה סוערת של פרסומים, כתבות והשמצות", באתר nrg‏, 16 ביולי 2013 מורן שריר, כל ישראל חברים של דנה רון, באתר הארץ, 21 בפברואר 2014 אורית נבון, ‏"כל חיי ידעתי שאבא ואמא לא אוהבים אותי", באתר ‏מאקו‏, 6 במרץ 2014 רז שכניק, בעלת הבית, באתר "ידיעות אחרונות", 23 בדצמבר 2016 גבי בר חיים, "אני מעדיפה שיגידו שאני ביץ' מהגיהינום. זה השריון שלי", באתר "ידיעות אחרונות", 27 באפריל 2020 שיר זיו, "אני בזה לסלבריטאות, צוחקת על מי שעפים כמו בלון הליום", באתר ישראל היום, 20 באוגוסט 2020 ערן סויסה, דנה רון: "אישה שנמצאת במערכת יחסים מתעללת היא אשמה", באתר ישראל היום, 15 ביולי 2021 בר זגה, דנה רון: "אני חתולת רחוב ומה לא עברתי, סקנדלים שנפש רגילה לא הייתה עוברת", במדור "פנאי פלוס" באתר ynet‏ ynet, האח הגדול מטריד בגדול, באתר ynet, 12 בפברואר 2011 ערן סויסה, לא התנהג בהתאם, באתר nrg‏, 12 בפברואר 2011 רז שכניק, דנה רון תובעת את יורם זק: "גרם לנזק נפשי קשה", באתר ynet, 20 בספטמבר 2017 יוני פרוים‏, דנה רון חמגשית, באתר וואלה, 11 באפריל 2011 דוד אברהם‏, דנה רון חוזרת לקשת: תקבל תוכנית בוקר בנושאי לייף סטייל, באתר וואלה, 12 ביוני 2012 איתי שטרן, דנה רון תקבל פיצוי בסך מיליון שקל מ"קשת" ויורם זק, באתר הארץ, 15 באוקטובר 2018 רן בוקר, מי קיבל רבע מיליון שקל ליום? שכר כוכבי הישרדות נחשף, באתר ynet, 25 באוגוסט 2020 יפעת הללי, ‏היה שווה: הקמפיין הראשון של דנה רון, באתר ‏מאקו‏, 14 במרץ 2011 יפעת הללי, ‏כלה להשגה: דנה רון מדגמנת חתונה, באתר ‏מאקו‏, 20 ביוני 2011 גיל משעלי, ‏גל גדות במתח: דנה רון וונדר וומן, באתר ‏מאקו‏, 17 במרץ 2014 מיקי לוין, ‏למה התחפשה דנה רון לוונדרוומן?, באתר מעריב השבוע, 18 במרץ 2014 דורי בן ישראל, דנה רון בקמפיין טלוויזיה חדש לסופר ברקת – פראייר מי שלא בודק, באתר "מזבלה", 17 ביוני 2015